Toto tu ešte nebolo! Popíjanie v pracovnom čase, chaos na rajóne, namiesto kaše lepidlo, kam sa to Martin dostal?
Problémy, ktoré nechce zažiť žiadny majiteľ
Štefan Marko prevádzkuje tento rodinný penzión už vyše 20 rokov a jeho súčasťou je aj vlastná reštaurácia, ktorá podľa jeho slov potrebuje opäť nakopnúť. Martin sa rozhodol ochutnať jedlá z jedálneho lístka, no ani jedno u neho neprešlo. Lepkavé rizoto, zvlášte palacinky a absolútne retro - kuracie prsia s broskyňou. Kuchyňa je podľa jeho slov žalostná a do centra historického mesta nepatrí.
Azda najväčším problémom je však alkohol na pracovisku, s ktorým bojujú obaja hlavní kuchári. Neprekáža im ani popíjanie v prítomnosti majiteľa a zdá sa, že je to na dennom poriadku. Nenechali sa vyrušiť ani Martinovou nespokojnosťou s naservírovanými jedlami, pozrite sa (zdroj markiza.sk):
Okrem toho sa ukázalo, že je problém aj v Štefanovej povahe, ktorý vraj na zamestnancov kričí.
Situácia nabrala rýchly spád a Martin dal Štefanovi najavo, že alkohol na pracovisko rozhodne nepatrí a je čas si to s kuchármi ujasniť. Andrej dostal na rozmyslenie 2 týždne a Jankovi sa rozhodol dať šancu, aby ukázal, čo v ňom je a či vie fungovať aj bez alkoholu.
Aby na všetko nebol sám, Martin prisľúbil, že nájde druhého kuchára. Na pohovor dorazili traja nádejní kuchári, avšak to, čo predviedli, bolo viac než len do plaču. Jeden z nich sa ich dokonca snažil presvedčiť praženicou.
Nová posila, nový web a nové menu
Keďže sa blížil deň znovuotvorenia, Martin využil svoje kontakty a podarilo sa mu do reštaurácie dotiahnúť kuchára na voľnej nohe, ktorý by aspoň dočasne pomohol. A tak sa stal Andrej novou posilou, ktorý ukázal, že je veľký profík a podali si okamžite ruky. Jeho jedinou podmiekou bolo, aby v žiadnom prípade nebol na pracovisku alkohol.
O to väčšie prekvapenie nastalo, keď na druhý deň prišiel kuchár Andrej, ktorému dal Štefan 2 týždne na rozmyslenie. Ten nielenže prišiel už na druhý deň, navyše nafúkal 1,5 promile. To bola posledná kvapka a pohár pretiekol. Štefan ho poslal okamžite domov a ukončil s ním pracovný pomer. Druhú šancu dostane až po absolvovaní protialkoholického liečenia. Iná možnosť nie je.
Otázka personálu je nateraz vyriešená, zostáva už len predstaviť nové menu, ktoré táto reštaurácia potrebuje ako soľ. Z retro jedálnička nezostalo ani jedno jedlo a Martin naservíroval skutočné pochúťky a podľa jeho slov nastala revolúcia. Pozrite si v našej galérii nové menu:
V novom menu stavil na jednoduché, ale úžasné jedlá ako údený pstruh s kyslou smotanou a chrenom, domáca brioška, kuracia pečienka v panko strúhanke s hruškovým čatní, silný vývar z chvosta, zelerový gratin s modrým syrom a celerové pyré. Novinkou v reštaurácii je aj príprava jedál technológiou sous-vide, pomocou ktorej dosiahnete absolútne jemné kuracie prsia podávané s batátovým pyré. Medzi hlavnými jedlami nechýbajú ani legendárne líčka na červenom víne so zemiakovou penou.
Nové menu uzatvárajú aj skvelé dezerty ako pošírovaná hruška na červenom víne s krémom, čokoládové brownie s pukancami a cheesecake s bielou čokoládou a mangovým čatní.
Martin si pre Štefana pripravil aj prekvapenie v podobe nového webu, vďaka ktorému sa reštaurácia ešte viac zviditeľní.
Zdá sa, že reštaurácia je po týchto krokoch pripravená na znovuotvorenie a schopná ukázať, že sa vie popasovať s každou výzvou. Avšak už prvé minúty ukázali, že nie sú zohratí ako si mysleli a opäť sa prejavila Štefanova prhká povaha a v tom najväčšom návale a strese opustil kuchyňu. Situáciu zachránil nový kuchár Andrej, ktorý ju dostal pod kontrolu.
Nakoniec sa Štefan vrátil späť, nakopol sa a celý tím začal fungovať ako jeden. Aj napriek nekonečnému čakaniu odchádzali hostia spokojní a to aj vďaka milej čašníčke Mirke, Štefanovej partnerke, ktorá ustála aj mimoriadne napätú situáciu na rajóne.
Večer sa úspešne skončil a celý tím zažil opäť preplnenú reštauráciu, čo je snom každého podnikateľa. Martin im odovzdal všetko, čo bolo v jeho silách a zostáva už len veriť, že budú kráčať po ceste, ktorú im ukázal.
Ako hodnotíte prístup majiteľa, zachoval sa správne a je reštaurácia pripravená na takýto reštart?
Vyskúšajte si pripraviť recepty, ktoré nájdete aj v novom menu reštaurácie
Malinové brownies:
Pomaly dusené hovädzie líčka:
Cheesecake:
Delikátny vývar z hovädzieho chvosta:
Martin Novák navštívil aj Hastag pub v Kežmarku, ako to dopadlo?: